Fransanın yeni prezidenti Fransua Hollande-siyasi portret 
Ekspertlər yeni prezidentin hakimiyyətə gəlişi ilə ABŞ və Fransa arasında münasibətlərdə dəyişikliklərin olacağını gözləmir
Fransada prezident seçkisində Sosialist partiyasından namizəd Fransua Hollande rəqibi Nikola Sarkozi üzərində qələbə çaldı. Fransada ən tanınmış siyasi fiqurlardan biri olmasına baxmayaraq, 57 yaşlı Fransua Hollande milli hökumətdə indiyə kimi heç bir vəzifə tutmayıb. Parisdə yerləşən Fransa Beynəlxalq Məsələlər institutunda təhlilçi Dominik Mose deyir ki, cənab Hollande 30 ildən çoxdur Fransada siyasi arenada çıxış edir. Cənab Hollandın iqtisadi siyasəti varlılar üçün vergilərin artırılması, yanacaq qiymətlərinin dondurulması, sosial təminat proqramlarının genişləndirilməsi və 60 min müəəlim üçün yeni iş yerlərinin açılması üzərində qurulub. Cənab Hollandın prezident seçki kampaniyası zamanı irəli sürdüyü “Mənim düşmənim pul dünyasıdır” şüarı Avropa paytaxtlarında bəziləri tərəfindən təəəccüblə qarşılandı. Parisdə Siyasi Araşdırmalar Mərkəzində ekspert Bruno Kotres onun Londona səfəri zamanı “Mən təhlükəli deyiləm” ifadəsini şərh edir. Vaşinqtonda Xarici Əlaqələr Şurasında Avropa məsələləri üzrə ekspert Çarlz Kupçan deyir ki, cənab Hollandın siyasi görüşlərində mübahisəyə səbəb daha bir cəhət var. Kupçanın sözlərinə görə, xarici siyasət məsələsində cənab Hollande və keçmiş prezident arasında başqa fərqliliklər var. Ekspertin sözlərinə görə, Fransua Hollande cənab Sarkozinin NATO siyasətini dəyişdirməyəcək, lakin ona yeni bir görünüş verəcək. Təhlilçi Domink Mosi bu fikri belə şərh edir. Bu isə o deməkdir ki, Vaşinqton və Paris arasında münasibətlərdə böyük dəyişikliklər gözlənilmir.